# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06-20/314-2365 Email: jegyzo@csanytelek.hu***

CS/565-2/2022.

**ELŐZETES HATÁSVIZSGÁLAT**

**a helyi népszavazásról szóló**

**önkormányzati rendelet-tervezet előterjesztéséhez**

A csatolt jogszabályi tervezet előkészítőjeként a jogalkotásról szóló 2010. évi CXXX. törvény (a továbbiakban: Jat.) 17. § és a 17/A. §-ában írt kötelezettségemnek eleget téve az alábbiakban terjesztem be a *tárgyi rendelet-tervezet bevezetésével (általam vélelmezett) várható hatások következményeiről alkotott véleményemet és ajánlom azt a döntést hozók figyelmébe.*

**A tárgyi önkormányzati rendelet végrehajtása során az érintettekre gyakorolt hatások:**

***Társadalmi:*** a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 6. § (1) bekezdése többek között arról rendelkezik, hogy az önkormányzat *feladatainak ellátása során köteles a helyi közügyekben széles körű állampolgári részvételt biztosítani.* Az Mötv. 4. § szól többek között arról, hogy az önkormányzat *a helyi közügyek körében biztosítja a lakossággal való együttműködés szervezeti, személyi és anyagi feltételeit,* amely az önkormányzás alappilléreként a helyi közügyekbe való lakossági bevonásaként a *helyi népszavazást tekinti.*  A helyi népszavazásra irányadó hatályos törvény lehetőséget teremt arra, hogy a településen közügyekben döntést hozó Képviselő-testület egy-egy adott kérdésre vonatkozóan a lakosság érintett közösségének véleményét kinyilváníthassa, mellyel érvényre jut az Mötv. 3. § (4) bekezdésében foglalt jog, miszerint a választópolgárok a helyi népszavazáson történő részvételükkel gyakorolják az önkormányzáshoz való közösségi jogaikat. Ezen jogosítvány gyakorlásához határozta meg a helyi népszavazás kezdeményezésére jogosítottak %-ban kifejezett számát a Képviselő-testület által kötelezően kiírandó helyi népszavazás feltételeként.

***Gazdasági:*** a helyi népszavazásra feltett kérdéstől függően érinthet a településen gazdasági érdeket. Erre jó példa a helyi népszavazás kezdeményezésére bel- és külterületen élők esélyegyenlősége biztosítása miatti konfliktus feloldása.

***Költségvetési:*** a helyi népszavazás lebonyolítása költsége az önkormányzat adott évi költségvetését terhelheti, melyet saját forrásból kell biztosítani.

***Környezeti:*** a rendeletben foglaltak nem eredeztetnek környezeti hatásokat.

***Egészségi:*** a rendeletben nem kerül sor egészségügyi kérdéskör szabályozására.

***Adminisztratív:*** a helyi népszavazás lebonyolítása plusz feladatot ró a Helyi Választási Iroda köztisztviselőire.

***A jogszabály megalkotásának szükségessége:*** a tárgyban meglévő, helyébe lépő új önkormányzati rendelet szabályozási körét az Nsztv. szabályai leszűkítették amikor felhatalmazást adott, tehát kötelezést mondott ki a tárgyi önkormányzati rendelet megalkotására, melynek végre nem hajtása mulasztásban megnyilvánuló jogsértésnek minősül, amely a Csongrád-Csanád Megyei Kormányhivatal Törvényességi Felügyeleti Osztálya Vezetője általi felügyeleti intézkedését vonhatja maga után. A 2015. évben tárgyban kiadott önkormányzati rendelet túlterjeszkedett a felhatalmazáson, ezért annak hatályon kívül helyezésével új önkormányzati rendelet kiadására kerül sor. Az önkormányzati rendelet kiadásának elmaradása jogbizonytalanságot eredményezne, amely európai uniós jogelveket sért és ellentétes az Alaptörvényben megfogalmazott jogbiztonság követelménye biztosításának alkalmazásával.

***A jogszabály alkalmazásához szükséges személyi, szervezeti, tárgyi és pénzügyi feltételek:***  a helyi népszavazás feladata lebonyolításához szükséges személyi, szervezeti, tárgyi és pénzügyi feltételei adottak a Helyi Választási Iroda köztisztviselői alkalmazásával, a hozzá rendelt költségvetési forrásból pedig finanszírozható.

C s a n y t e l e k, 2022. április 19.

Tisztelettel:

…………………………………

Kató Pálné jegyző