**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/430-1/2022.

**E L Ő T E R J E S Z T É S**

**Csanytelek Község Önkormányzata Képviselő-testülete 2022. áprilisi ülésére**

**Tárgy:** *Az önkormányzat és az önkormányzati hivatal 2021. évi költségvetéséről szóló 1/2021. (II. 27.) önkormányzati rendelet módosításáról szóló ../2022. (IV. .. .) önkormányzati rendelet alkotásának kezdeményezése*

**Tisztelt Képviselő-testület!**

Tájékoztatjuk Önöket arról, hogy az önkormányzat és az önkormányzati hivatal 2021. évi költségvetésének zárszámadási (beszámoló) munkálatait megelőzően az államháztartásról szóló 2011. évi CXCV. törvényben foglaltaknak megfelelve, **elkészült az önkormányzat és az önkormányzati hivatal 2021. évi költségvetése záró előirányzatainak véglegesítési javaslata, módosított előirányzatként.**

A költségvetést érintően az egyes évközi (pénzügyi kihatású) határozatok által, másrészt a vezetői tájékoztatókból folyamatosan figyelemmel kísérhette a Képviselő-testület a pénzügyi keretek változását, így *a tárgyi önkormányzati rendelet módosítása gyakorlatilag az évközi előirányzat változások összefoglalása, a kiemelt előirányzati keretszámok véglegesítése.*

Az önkormányzat 2021. évi költségvetésében jelentős nagyságrendű volt az előző évi pénzmaradvány forráskerete (tartalékok, pályázati és egyéb források maradványai), melynek 51%-a kötelezettséggel terhelt maradvány volt, 55,3 millió Ft összegű forrással, a szabad maradvány keret pedig elérte a közel 53,4 millió Ft összeget. Jelentős mértékű volt az évközben beépülő működési célú állami támogatások összege, valamint a fejlesztési célú (pályázati) támogatások növekménye is.

A költségvetés önkormányzati fejezeteinek keretszámai több ponton is érintik az Alsó- Tisza-menti Önkormányzati Társulás (a továbbiakban: Társulás) költségvetését is finanszírozási oldalról, ugyanis a Társulás szempontjából meghatározó központi állami támogatások leigénylése és tovább-utalása is önkormányzatunk által történik.

A települési szintű költségvetés (a település nagyságához viszonyítottan) viszonylag magas halmozott bevételi és kiadási főösszegei (1.164.009 E Ft) lényegében ebből erednek.

Az évközi működési és fejlesztési célú beépülő többlet támogatások (334,5 millió forint) körén belül meghatározó jellegű volt azon 82 millió forint évközi kiegészítő állami támogatás, mely alapvetően a köznevelési, valamint a *szociális alapszolgáltatási, szakellátási és gyermekjóléti feladatellátáshoz* kapcsolódott és a Társulásba integrált intézmények működését segítette. Ennek azért is volt jelentős szerepe, mert a Társulásban működő Óvoda és Mini Bölcsőde, valamint a Remény Szociális Alapszolgáltató Központ költségvetése *önkormányzati kiegészítő támogatását nagyságrendekkel tudtuk csökkenteni.*

Helyi adók területén jelentős többletbevételt az iparűzési adónemnél tudtuk elérni annak ellenére, hogy a vonatkozó jogszabály értelmében lefeleződött az helyi iparűzési 2021. évben esedékes összege.

Az önkormányzati működési bevételek előirányzati szintjét 2,2 millió forinttal növeltük.

Az alábbiakban külön-külön mutatjuk be a Csanyteleki Polgármesteri Hivatal és Csanytelek Község Önkormányzatát érintő főbb előirányzat változásokat az egyes kiemelt előirányzatok részletezésével.

1. **A Csanyteleki Polgármesteri Hivatal költségvetésének eredeti** bevételi és kiadási főösszege ***129.749 E Ft*** volt. Az előterjesztett költségvetési rendelet módosítási javaslat szerint **a bevételi és kiadási keretszámok főösszegét *135.142 E Ft-ban*** javasoljuk elfogadni. Ez összességében az önállóan gazdálkodó intézmény tekintetében a költségvetési előirányzati főösszegek *4,2%-os* növekményét jelenti és alapvetően az alábbi kiemelt csoportokat érinti:

**Bevételi előirányzatok javasolt változásai:**

* **09.16. rovat**: Működési célú támogatások Államháztartáson belülről +3.180 E Ft
* **09.813 rovat:** Előző évi pénzmaradvány igénybevétele +424 E Ft
* **09.816 rovat:** Polgármesteri Hivatal önkormányzati finanszírozására +1.789 E Ft
* **Bevételi előirányzat módosítások összesen: +5.393 E Ft**

**Kiadási előirányzatok javasolt változásai:**

* **05.1 rovat:** Személyi juttatások (bértömeg) +3.757 E Ft
* **05.2 rovat:** Munkaadói járulékok +485 E Ft
* **05.3 rovat:** Dologi kiadások ÁFA-val +1.035 E Ft
* **05.6 rovat:** Beruházások, tárgyi eszköz beszerzések +116 E Ft
* **Kiadási előirányzat módosítások összesen: +5.393 E Ft**

1. **Az Önkormányzat eredeti bevételi és kiadási főösszege 779.945 E Ft volt.**

Az előterjesztett költségvetési rendelet módosítási javaslat szerint az **Önkormányzat bevételi és azzal egyező kiadási főösszegét**  1.164.009 E Ft-ban javasoljuk elfogadni.

Az eredeti és a módosított főösszegek különbözete +384.064 E Ft.

A javasolt előirányzat változások bevételi és kiadási oldalon alapvetően az alábbi kiemelt előirányzat csoportokat érintik:

**Bevételi előirányzatok javasolt változásai:**

* **09.111 rovat:** Helyi önkormányzatok ált. működési állami támogatása +263 E Ft
* **09.112 rovat:** Köznevelési feladatok állami támogatása +6.165 E Ft

(Minimálbér és garantált bérminimum emelkedés támogatása,

normatíva pótigénylés és lemondások változása)

* **09.113 rovat:** Szociális és gyermekjóléti feladatok évközi támogatás többlete +74.163 E Ft

(Szociális. ágazati pótlékok, bérkompenzációk, minimálbér változás kompen-

zálása, kiegészítő működési támogatások, normatíva lemondás és pótigénylések,

üzemeltetési támogatások változásai)

* **09.114 rovat:** Települési önkormányzat kulturális feladatainak támogatása +94 E Ft

(Kulturális illetmény pótlékok, minimálbér változás kompenzálása)

* **09.115 rovat:** Egyéb működési célú támogatások és kiegészítések +16.325 E Ft

(Iparűzési adó kiesés kompenzáció, szociális tűzifa program támogatás)

* **09.116 rovat:** Normatíva előző évi elszámolás pótigénylése +5.325E Ft
* **09.161 rovat:** Egyéb működési célú támogatások ÁH-on belülről +44.133E Ft

(Közfoglalkoztatás működési célú támogatása szociális és mg.-i munkaprogramok,

nyári diákmunka program támogatása, egészségügyi feladatok támogatása,

gyermekvédelmi kiegészítő támogatás, Magyar Falu programok működési támogatása)

* **09.211 rovat:** Felhalmozási, fejlesztési célú önkormányzati támogatások +19.964 E Ft

(BM támogatás Petőfi utca felújítás)

* **09.251 rovat:** Fejezeti kezelésű és EU-s programok fejlesztési támogatásai +168.151 E Ft

(Közfoglalkoztatás fejlesztési támogatása,

TOP és Magyar Falu programok fejlesztési célú támogatásai)

* **09.3 rovat:** Helyi adó bevételek +13.727 E Ft
* **09.4 rovat:** Működési bevételek többletei +2.193 E Ft
* **09.6 rovat:** Működési célú átvett pénzeszköz többlete +65 E Ft
* **09.813 rovat:** Előző évi pénzmaradvány többlet +33.496 E Ft
* **Bevételi előirányzat módosítások összesen: +384.064 E Ft**

**Kiadási előirányzatok javasolt változásai:**

* **05.11 rovat:** törvény szerinti illetmények, egyéb személyi juttatások +26.844 E Ft

(közfoglalkoztatottak bérköltsége, nyári diákmunkások bérköltsége,

EFOP munkaprogram bérköltsége)

* **05.121 rovat:** választott tisztségviselők juttatásai +250 E Ft
* **05.122 rovat:** munkavégzésre irányuló egyéb jogviszonyos juttatások +235 E Ft
* **05.123 rovat**: egyéb külső személyi juttatások +300 E Ft
* **05.21 rovat**: munkaadót terhelő járulékok változása +2.401 E Ft

(Bérköltség előirányzat változásokhoz kapcsolódó járulékok változása)

* **05.312 rovat:** üzemeltetési anyagok beszerzési költsége +11.313 E Ft

(közfoglalkoztatási munkaprogramokhoz tartozó anyag beszerzések,

pénzmaradványból kiegészített költség többletek,

szociális tűzifa beszerzés anyagköltségei)

* **05.321 rovat:** informatikai és kommunikációs szolgáltatások többlete +270 E Ft
* **05.331 rovat:** közüzemi díj költségek többlete +300 E Ft
* **05.332 rovat:** vásárolt élelmezés költség többlete +1.079 E Ft
* **05.334 rovat:** karbantartási költségek forrás kiegészítése +663 E Ft
* **05.335 rovat:** közvetített szolgáltatások forrás kiegészítése +635 E Ft
* **05.336 rovat:** szakmai tevékenységet segítő szolgáltatási előirányzata +7.428 E Ft
* **05.337 rovat**: egyéb szolgáltatások költségcsökkentése +3.686 E Ft
* **05.351 rovat:** működési célú előzetesen felsz. ÁFA költsége. +5.433 E Ft

(Dologi kiadásokhoz kapcsolódó ÁFA költség. változások)

* **05.352 rovat:** befizetendő ÁFA költség előirányzata +973 E Ft
* **05.355 rovat:** egyéb dologi kiadások költség többlete +120 E Ft
* **05.48 rovat:** egyéb települési támogatások előirányzata
* (időskorúak karácsonyi támogatása, egyéb támogatások) +5.000 E Ft
* **05.502 rovat**: előző évi normatíva elszámolás többletköltsége +571 E Ft
* **05.506 rovat:** Társulásnak állami és egyéb támogatások előirányzata +85.615 E Ft

(szociális ágazati pótlékok, bérkompenzációk, kiegészítő. bértámogatások

fedezeteinek átadása Társulás számára)

* **05.512 rovat**: egyéb vállalkozások működési célú támogatása +6.200 E Ft

(háziorvosi ellátáshoz támogatás átadás)

* **05.513 rovat:** tartalékok előirányzatának kiegészítése +31.475 E Ft

(pénzmaradvány és normatíva elszámolások többlete, egyéb költség

megtakarítások és bevételi többletek tartalékba helyezése)

* **05.621 rovat:** ingatlanok beszerzése, létesítése előirányzat megtakarítás -238 E Ft
* **05.631 rovat:** informatikai eszközök beszerzési előirányzata +90 E Ft
* **05.641 rovat:** egyéb tárgyi eszköz beszerzések előirányzata +2.912 E Ft  
  (Start mg.-i munkaprogramhoz tárgyi eszköz beszerzések,

egyéb kis értékű eszközök beszerzése)

* **05.671 rovat:** beruházási kiadások ÁFA előirányzat többlete +743 E Ft
* **05.711 rovat:** ingatlan felújítások előirányzata +148.308 E Ft

(Felszíni vízelvezetés III. ütem támogatása)

* **05.731 rovat:** egyéb tárgyi eszközök felújítási előirányzata +834 E Ft
* **05.741 rovat:** felújítási kiadások ÁFA előirányzata +38.835 E Ft
* **05.915 rovat:** Polgármesteri Hivatal finanszírozási előirányzatának

növekedése +1.789 E Ft

* **Kiadási előirányzat módosítások összesen: +384.064 E Ft**

A tárgyi költségvetési rendelet módosítási javaslatát az önkormányzati rendelet-tervezet módosított előirányzat oszlopa adatai tükrözik.

**Tisztelt Képviselő-testület!**

Javasoljuk az előterjesztésben, a csatolt rendelet tervezetben és annak mellékleteiben, az előzetes hatásvizsgálatban, az indokolásban rögzítettek változtatás és határozat hozatal nélküli elfogadását, a tárgyi önkormányzati rendelet kiadását.

C s a n y t e l e k, 2022. április 07.

Tisztelettel:

……………………………….. ………………………………

Erhard Gyula polgármester Kató Pálné jegyző