# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-512, 06-20/314-2365 Email: jegyzo@csanytelek.hu***

# CS/545-3/2022.

**Á l t a l á n o s i n d o k o l á s**

**a helyi népszavazásról** szóló önkormányzati rendelet-tervezethez

a Képviselő-testület határozathozatal nélkül elfogadta a tárgyi önkormányzati rendelet alkotására általam tett javaslatot, melyet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 19. § (8) bekezdése rendelkezése kötelezi a jegyzőt minden évben (munkaterv szerint) a hatályos önkormányzati rendeletek felülvizsgálatára, melynek a hatályos rendelet helyébe lépő *új önkormányzati rendelet alkotásának kezdeményezésével* teszek eleget. Befolyásolta a tárgyi önkormányzati rendeletre vonatkozóan a Csongrád – Csanád Megyei Kormányhivatal Törvényességi Felügyeleti Osztálya Vezetője által kiadott szakmai állásfoglalás, amely a tárgyi rendelet túlszabályozása, a felhatalmazáson túlnyúló rendelkezéssel tett eleget a rendelet alkotásának, melynek felülvizsgálatára tett javaslatot.

Az indokolásnak a Jat. 18. §-a értelmében be kell mutatni azokat a társadalmi, gazdasági, szakmai okokat és célokat, amelyek az adott szabályozás kiadását szükségessé teszik, valamint fontos kitétel az indokolás közzétételéről alkotott jegyzői vélemény nyilvánosságra hozatala.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet (a továbbiakban: IM rendelet) 20. §-a értelmében, az adott jogszabály tervezetéhez tartozó indokolást – a kivételektől eltekintve – a jogszabály kihirdetését követően közzé kell tenni a Nemzeti Jogszabálytárban.

Az IM rendelet 21. § a) pontja értelmében abban az esetben, amkor az adott jogszabályban jelentős társadalmi, gazdasági, költségvetési hatása, környezeti és egészségi következménye, adminisztratív terhet befolyásoló *hatása nem kimutatható, akkor* ***nem kell közzétenni.*** Tekintettel arra, hogy a **tárgyban** **kiadott jogszabály** **tartalma számszakilag azonos a hatályos önkormányzati rendelettel** és *azt a település lakossága több mint 6 éve ismeri, ezért* ***nem tartom szükségesnek e tárgyi indokolásban foglaltak közzétételét.***

**R é s z l e t e s i n d o k o l á s**

**a Bevezető részhez**

A rendelet-tervezet bevezető-része *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *felhatalmazást adnak az önkormányzati rendelet megalkotására* a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján származékos jogalkotói hatáskör feltüntetését, másrészt *a jogalkotás módját* (jelen esetben az Nysztv. alapuló felhatalmazáson túl) a szaktörvényre való hivatkozást: a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 34. § (2) bekezdése, továbbá az Alaptörvény 32. cikk (1) bekezdése a) pontja, valamint a Magyarország helyi önkormányzatairól szóló 2011. évi CLXXXIX. törvény 3. § (4) bekezdése szerinti feladatkörének meghatározását, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdése b) pontjában feladatkörében eljárni jogosított *Bizottságok véleményének kikérése kötelezettségének teljesítését* foglalja magába, betartvaaz IRM rendelet 55. § (5) bekezdésében és az 58. § (1) bekezdésében írtakat.

1. **§**

A helyi népszavazást kezdeményező választópolgárok százalékos arányú meghatározását foglalja magába, figyelembe véve a vonatkozó törvényben szabályozott korlátokat.

1. **§**

A *záró rendelkezés* az IRM rendelet 78. §-a szerint tartalmazza *a rendelet hatályba* *léptetése időpontját.*  Az önkormányzati rendelet kihirdetése és hatályba léptetése közötti idő rövidsége azért nem okoz problémát, mert az abban foglaltak végrehajtása felkészülést nem igényel az érintettek számára, továbbá a rendelet-tervezet megismerhetősége a rendelet-tervezet Polgármesteri Hivatalban történt hirdetményként való közzétételével biztosított volt, iránta érdeklődés a lakosság köréből nem mutatkozott, így ezért a javasolt időpontja: *2022. május 01. napja.* Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a havonta megjelenő Csanyi Hírmondóban kap jegyzői tájékoztatást az önkormányzati rendelet tartalmáról és hatályba lépéséről. A záró rendelkezések között kapott helyet a *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

C s a n y t e l e k, 2022. április 19.

……………………………….

Kató Pálné jegyző