# **Csanytelek Község Önkormányzata Jegyzőjétől**





*6647 Csanytelek, Volentér János tér 2. sz.*

🖀: 63/578-512, 06/20/3142365 Email: [jegyzo@csanytelek.hu](mailto:jegyzo@csanytelek.hu)

---------------------------------------------------------------------------------------------------------------------------------------

CS/175-1/2022.

**E l ő t e r j e s z t é s**

**Csanytelek Község Önkormányzata Képviselő-testülete 2022. áprilisi ülésére**

**Tárgy:** *Csanytelek Község Önkormányzata és a Csanyteleki Polgármesteri Hivatal informatikai rendszere védelme belső ellenőr által végzett vizsgálatáról szóló jelentése elfogadása*

**Tisztelt Képviselő-testület!**

Tájékoztatom Önöket arról, hogy *Csanytelek Község Önkormányzata* és a *Csanyteleki Polgármesteri Hivatal*  szervezetére az elmúlt évben lefolytatott vizsgálat idején még hatályos, általam tárgyban kiadott szabályzatot a belső ellenőr vizsgálta, mely során tett megállapításai nem adtak okot *intézkedési terv készítésére vonatkozó felhívás kiadására.*

A belső ellenőr vizsgálatának célja annak megállapítása, hogy Csanytelek Község Önkormányzatánál és a Csanyteleki Polgármesteri Hivatalnál körültekintően gondoskodtam-e az informatikai rendszerek működésével kapcsolatos védelemről, biztonságról.

Ezen előterjesztéshez csatolt belső ellenőri jelentésben írtak szerint mindenben a vonatkozó hatályos központi jogszabályban foglaltak szerint jártam el a hivatal vezetőjeként.

Az informatikai eszközökről vezetett nyilvántartások naprakészek, akárcsak az információbiztonsági szabályzat, amely a hivatal szervezeti és működési szabályzata 1. mellékletének 8. függelékeként található, benne olyan rendelkezésekkel, amelyek garanciát adnak az adatvédelemre ugyanúgy, mint az informatikai eszközök jelszóval való védelmére egyaránt.

**Tisztelt Képviselő-testület !**

Indítványozom a tárgyi előterjesztés és a belső ellenőr által kiadott tárgyi jelentés változtatás nélküli elfogadását, annak határozatba foglalásával.

C s a n y t e l e k, 2022. április 11.

Tisztelettel:

…………………………………………..

Kató Pálné jegyző

**…../2022. (IV. .. .) Ökt határozat**

Tárgy: *Csanytelek Község Önkormányzata és a Csanyteleki Polgármesteri Hivatal informatikai rendszere védelme belső ellenőr által végzett vizsgálatáról szóló jelentése elfogadása*

**H a t á r o z a t i javaslat**

1.) Csanytelek Község Önkormányzata Képviselő-testülete az ezen határozathoz 1. mellékleteként csatolt, *Csanytelek Község Önkormányzata és a Csanyteleki Polgármesteri Hivatal informatikai rendszere védelme belső ellenőr által végzett vizsgálatáról* szóló *belső ellenőrzési jelentésben* foglaltakat megtárgyalta és változtatás nélkül elfogadta a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben foglaltak szerint eljárva, figyelemmel a *Pénzügyi Ellenőrző, Foglalkoztatáspolitikai és Településfejlesztési Bizottság* előzetes véleményére, amely az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdés e) pontja er) alpontján alapul.

2.) A Képviselő-testület felkéri a Csanyteleki Polgármesteri Hivatal Vezetőjét arra, hogy a tárgyi belső ellenőri jelentésben foglalt javaslat szerint gondoskodjon a vonatkozó információbiztonsági szabályzatban foglaltak szerinti végrehajtásról, a nyilvántartások naprakészségének biztosításáról.

Végrehajtás határideje: folyamatos

Végrehajtásért felelős: Kató Pálné jegyző

Beszámolás határideje: a tárgyi szabályzat vizsgálatát követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Gajdán Lejla belső ellenőr
* Erhard Gyula polgármester
* Kató Pálné jegyző és általa
* Fejes Gábor információbiztonsági szakértő (feladatellátóként)
* Tóth Józsefné Adó- és Pénzügyi Iroda Vezetője
* Irattár